قصر عابدین

قصر عابدین مصر کے مشہور ترین تاریخی محلات میں شمار ہوتا ہے، جو شاہی دور سے لے کر جدید دور تک اہم سیاسی اور تاریخی واقعات کا مرکز رہا۔ یہ محل اپنی شان و شوکت اور طرزِ تعمیر کی وجہ سے آج ایک عجائب گھر کی حیثیت اختیار کر چکا ہے، جہاں مصر کی شاہی تاریخ کی جھلک دیکھی جا سکتی ہے۔ تاریخ اور اہمیت یہ محل خدیوی اسماعیل کے حکم پر 1863 میں تعمیر کیا گیا اور 1872 سے 1952 تک مصر کی حکومت کا مرکزی مقام رہا۔ یہاں سے شاہی نظام چلایا جاتا تھا، یہاں تک کہ مصری انقلاب 1952 کے بعد اس کا کردار بدل گیا۔ قصر عابدین نے مصر کی جدید تاریخ میں اہم کردار ادا کیا اور اسی کے ساتھ قاہرہ کو جدید یورپی طرز پر ترقی دینے کا آغاز بھی ہوا۔ نام کی وجہ اس محل کا نام عابدین بیگ کے نام پر رکھا گیا، جو محمد علی پاشا کے دور کے ایک فوجی افسر تھے۔ ان کا ایک چھوٹا محل اسی مقام پر موجود تھا، جسے خرید کر خدیوی اسماعیل نے عظیم الشان قصر تعمیر کیا۔ . تعمیر اور طرزِ عمارت قصر عابدین کی تعمیر میں یورپی اور اسلامی طرزِ تعمیر کا حسین امتزاج پایا جاتا ہے۔ اس کی عمارت میں کشادہ ہال، وسیع صحن اور نفیس سجاوٹ شامل ہے۔ اندرونی حصے قاعات اور صالونات: مختلف رنگوں (سفید، سرخ، سبز) کے ہال سرکاری مہمانوں کے استقبال کے لیے مخصوص تھے۔ لائبریری: محل میں تقریباً 55 ہزار کتابوں پر مشتمل ایک بڑی لائبریری موجود ہے۔ تھیٹر: ایک شاندار تھیٹر بھی ہے جس میں سونے سے مزین نشستیں موجود ہیں اور آج بھی تقریبات کے لیے استعمال ہوتا ہے۔ مہمان خانے: محل میں متعدد مہمان خانے ہیں، جن میں "بیلجیئن ونگ" خاص طور پر مشہور ہے، جہاں اہم غیر ملکی مہمان قیام کرتے تھے۔ عجائب گھر قصر عابدین میں کئی اہم اور تاریخی عجائب گھر موجود ہیں۔ خدیوی اسماعیل کے بعد آنے والے حکمرانوں نے اپنے اپنے دور کے مطابق اس محل میں اضافہ کیا، جس سے اس کی تاریخی اور ثقافتی اہمیت مزید بڑھ گئی۔ ان عجائب گھروں کی مکمل مرمت اور جدید انداز میں ترتیب نو کی گئی ہے۔ خاص طور پر اسلحہ میوزیم کو جدید طرز پر دوبارہ ترتیب دیا گیا اور اس میں ایک نئی گیلری شامل کی گئی جس میں وہ ہتھیار رکھے گئے ہیں جو مصر کے صدور کو بطور تحفہ ملے تھے۔ ان تمام عجائب گھروں کو ایک ہی راستے کے ذریعے آپس میں ملایا گیا ہے، جہاں سے گزرتے ہوئے سیاح محل کے خوبصورت باغات بھی دیکھ سکتے ہیں۔ ؛ تمغوں اور اعزازات کا عجائب گھر اس عجائب گھر میں مختلف قسم کے تمغے اور اعزازات (نشان) رکھے گئے ہیں۔ ان میں سے کچھ مصر میں تیار کیے گئے جبکہ دیگر یورپ، امریکا، افریقہ اور دنیا کے مختلف ممالک سے لائے گئے ہیں۔ یہ تمغے زیادہ تر شاہی خاندان کے افراد کو بطور تحفہ دیے گئے تھے یا انھوں نے خود حاصل کیے تھے، جو اس دور کے بین الاقوامی تعلقات کی عکاسی کرتے ہیں۔ تصویری نمائش حوالہ جات کتابیات بیرونی روابط Egypt's Royal Archives, 1922-52